Ана Ахматова
Нежността е различна от грубата…

Превод от руски: Иван Николов, 1974

chitanka.info

Нежността е различна от грубата

мъжка ласка, която гнети.

И напразно загръщаш в шубата

мойто рамо обнажено ти.

И напразно изричаш покорните

думи, дето любов не звучи.

Как добре познавам упорните

и несити очи!

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.